June 2019 – Page 2 – Health Update\nΑρχική / 2019 / June (page 2)\nΑναστέλλεται η έκδοση του νέου Δελτίου Τιμών φαρμάκων, καθώς σύμφωνα με του υπουργείο Υγείας, διαπιστώθηκαν προβλήματα τεχνικού χαρακτήρα στην τελική φάση διαμόρφωσής του. Για τον λόγο αυτό, το υπουργείο μετά από σχετική εισήγηση του ΕΟΦ αποφάσισε την αναστολή της διαδικασίας ανατιμολόγησης μέχρι τη διευθέτηση όλων των προβλημάτων που έχουν εντοπιστεί.\nNέο πλαίσιο για επιστημονικές εταιρείες και διεξαγωγή συνεδρίων, με υπουργική… βούλα\nΥπογράφηκε η Υπουργική Απόφαση σχετικά με τη συνεχιζόμενη εκπαίδευση των ιατρών και τη διεξαγωγή συνεδρίων, καθώς επίσης και η σχετική Εγκύκλιος που αφορά στις λεπτομέρειες της διοργάνωσης και χρηματοδότησης των δραστηριοτήτων συνεχιζόμενης εκπαίδευσης. Βασικά σημεία των αποφάσεων: 1. Δρομολογείται η εξυγίανση του τοπίου των υφιστάμενων Επιστημονικών Εταιρειών μέσα από μία σαφώς καθορισμένη διαδικασία πιστοποίησης. Πιο συγκεκριμένα: Δημιουργείται Επιτροπή Συνεχιζόμενης Εκπαίδευσης …\nΕνημερωτική ημερίδα ΠΕΑΝΔ: Πώς η τεχνολογία «απελευθερώνει» τους διαβητικούς\nΟλοένα και πιο κοντά στην όσο το δυνατόν πιο φυσιολογική καθημερινότητα φέρνει η εξέλιξη της τεχνολογίας τα άτομα με σακχαρώδη διαβήτη. Τα τεχνολογικά επιτεύγματα στο πεδίο της νόσου, με κύριους εκπροσώπους τις αντλίες ινσουλίνης, τους αισθητήρες και τον συνδυασμό αυτών σε ένα κλειστό κύκλωμα χορήγησης ινσουλίνης (τεχνητό πάγκρεας), παρέχουν μεγαλύτερη ελευθερία στους πάσχοντες, απαλλάσσοντάς τους από τη δύσκολη καθημερινή ρουτίνα …


Restaurant Au Mirage Enr, La Malbaie - Κριτικές εστιατορίων - TripAdvisor\nRestaurant Au Mirage Enr, La Malbaie\nLa Malbaie: Καταλύματα Bed and Breakfast\nLa Malbaie Ενοικιαζόμενα Διαμερίσματα\nΔιακοπές σε La Malbaie\nΑεροπορικά Εισιτήρια για La Malbaie\nLa Malbaie Εστιατόρια\nΔραστηριότητες σε La Malbaie\nLa Malbaie Φωτογραφίες\nLa Malbaie Χάρτης\nLa Malbaie: Όλα τα ξενοδοχεία La Malbaie: Προσφορές ξενοδοχείων Κατά τύπο ξενοδοχείου\nLa Malbaie: Ξενοδοχεία με την καλύτερη ποιότητα-τιμή\n5 αστέρων Ξενοδοχεία σε La Malbaie\n4 αστέρων Ξενοδοχεία σε La Malbaie\n3 αστέρων Ξενοδοχεία σε La Malbaie\nΞενοδοχεία κοντά σε Casino de Charlevoix\nΞενοδοχεία κοντά σε La Maison du Bootlegger\nΞενοδοχεία κοντά σε Mont Grand-Fonds\nΞενοδοχεία κοντά σε Domaine Forget\nΞενοδοχεία κοντά σε Musée de Charlevoix\nΞενοδοχεία κοντά σε Les Jardins du Cap à l'Aigle\nΞενοδοχεία κοντά σε Galerie d'art Au P'tit Bonheur\nΞενοδοχεία κοντά σε Observatoire Astronomique de Charlevoix\nΞενοδοχεία κοντά σε Observatoire de l'Astroblème de Charlevoix\nΞενοδοχεία κοντά σε Tourisme Charlevoix\nLa Malbaie: Όλα τα εστιατόρια La Malbaie: Δημοφιλείς κουζίνες\nLa Malbaie: Χορτοφαγική εστιατόρια\nLa Malbaie: Ψητοπωλείο εστιατόρια\nLa Malbaie: Εστιατόρια για πρωινό και brunch\nΚαναδάς›Κεμπέκ›La Malbaie›Εστιατόρια σε La Malbaie› Restaurant Au Mirage Enr\n29 Κριτικές Νο25 από 53 Εστιατόρια για: La Malbaie Επισκόπηση Κριτικές (29)\nΔιαγραφή του Restaurant Au Mirage Enr από τα Αποθηκευμένα Προσθέσατε το Restaurant Au Mirage Enr στα Αποθηκευμένα Αυτό το εστιατόριο σερβίρει μεσημεριανό;\nΝα εμφανιστούν επίσης ΧάρτηςΔορυφορικός Έχει γίνει παύση των ενημερώσεων χάρτη. Μεγεθύνετε για προβολή ενημερωμένων πληροφοριών. Επαναφορά ζουμ Γίνεται ενημέρωση του χάρτη… Επιστροφή στον χάρτη Λήψη οδηγιών 185 Boulevard Comporte, La Malbaie, Κεμπέκ G5A 2Y3, Καναδάς Restaurant Au Mirage Enr\n185 Boulevard Comporte, La Malbaie, Κεμπέκ G5A 2Y3, Καναδάς 29 Κριτικές | Με κατάταξη στο Νο 25 από 53 Δείτε παρακάτω το όνομα και τη διεύθυνση αυτής της επιχείρησης στην τοπική γλώσσα – θα σας βοηθήσουν όσο είστε εκεί (La Malbaie)\nΤοπική ονομασία Restaurant Au Mirage Enr\nΤοπική διεύθυνση 185 Boulevard Comporte, G5A 2Y3\nΟδηγίες Εκτύπωση Όνομα/διεύθυνση στην τοπική γλώσσα (418) 665-6421\nΙστότοπος Βελτίωση αυτής της καταχώρισης Προσθέστε ώρες λειτουργίας για το εστιατόριο Restaurant Au Mirage Enr και ενημερώστε τους πελάτες για τις ώρες που μπορούν να το επισκεφτούν. + Προσθήκη ωρών\nΣας ευχαριστούμε για τη βαθμολογία σας Η κριτική έγινε: 23 Αυγούστου 2015 GarryRobbins\nLa Malbaie, Κεμπέκ Manoir Charlevoix\nLa Malbaie, Κεμπέκ Auberge des Eaux Vives\nLa Malbaie, Κεμπέκ Auberge La Chatelaine\nLa Malbaie, Κεμπέκ Chez Truchon Bistro Auberge\nLa Malbaie, Κεμπέκ Hotel-Motel Castel de la Mer\nLa Malbaie, Κεμπέκ Περισσότερα Motel Le Point de Vue\nLa Malbaie, Κεμπέκ Hotel Pavillons Le Petit Manoir du Casino\nLa Malbaie, Κεμπέκ Auberge des Falaises\nLa Malbaie, Κεμπέκ Λιγότερα Όλα τα ξενοδοχεία στον προορισμό La Malbaie\nΣύνδεσμοι διαφημιζομένων * La Malbaie: Δημοφιλή εστιατόρια Chez Truchon Bistro Auberge\nΔημοφιλή ξενοδοχεία Fairmont Le Manoir Richelieu\n4,5 από 5, 1.434 κριτικές Τελευταία αξιολόγηση 7 Φεβ 2016\n4,0 από 5, 137 κριτικές Τελευταία αξιολόγηση 3 Φεβ 2016\n5,0 από 5, 78 κριτικές Τελευταία αξιολόγηση 1 Φεβ 2016\n5,0 από 5, 68 κριτικές Τελευταία αξιολόγηση 30 Ιαν 2016\n4,0 από 5, 133 κριτικές Τελευταία αξιολόγηση 28 Ιαν 2016\n4,0 από 5, 28 κριτικές Τελευταία αξιολόγηση 25 Ιαν 2016\n5,0 από 5, 36 κριτικές Τελευταία αξιολόγηση 6 Ιαν 2016\n5,0 από 5, 9 κριτικές Τελευταία αξιολόγηση 7 Ιαν 2016\n4,5 από 5, 25 κριτικές Τελευταία αξιολόγηση 4 Ιαν 2016\n5,0 από 5, 1 κριτική Τελευταία αξιολόγηση 16 Δεκ 2015\n4,0 από 5, 67 κριτικές Τελευταία αξιολόγηση 13 Δεκ 2015\n4,0 από 5, 28 κριτικές Τελευταία αξιολόγηση 3 Δεκ 2015\n4,0 από 5, 37 κριτικές Τελευταία αξιολόγηση 27 Νοε 2015\n4,0 από 5, 199 κριτικές Τελευταία αξιολόγηση 23 Νοε 2015\nΠληροφορίες για: La Malbaie\nΔωμάτια με πρωινό για τον προορισμό La Malbaie\nLa Malbaie - Χάρτες\nΠρώτα αγγλικά Πρώτα γαλλικά Πρώτα ελληνικά Πρώτα ισπανικά Όλα Όλα τα πρόσφατα στα ελληνικά Restaurant Au Mirage Enr: Ξεκινήστε την κριτική σας Κάντε κλικ για να βαθμολογήσετε\nRestaurant Au Mirage Enr: Οι ταξιδιώτες που ενδιαφέρθηκαν γι' αυτό το μέρος είδαν επίσης\nLa Malbaie, Κεμπέκ Le Bellerive Restaurant\nLa Malbaie, Κεμπέκ Pizzaria Du Poste\nLa Malbaie, Κεμπέκ Restaurant Grillade la Bohème\nLa Malbaie, Κεμπέκ La Malbaie: Όλα τα εστιατόρια (53)\nRestaurant Au Mirage Enr: Έχετε πάει; Μοιραστείτε τις εμπειρίες σας! Γράψτε μια κριτική\n185 Boulevard Comporte, La Malbaie, Κεμπέκ G5A 2Y3, Καναδάς Τοποθεσία:\nΈχετε απορίες; Λάβετε απαντήσεις από το προσωπικό αυτού του χώρου (Restaurant Au Mirage Enr) και από προηγούμενους πελάτες.\nΟδηγίες δημοσίευσης Λάβετε ειδοποιήσεις για τις νέες απαντήσεις στις ερωτήσεις σας. Ρωτήστε Συνηθισμένες ερωτήσεις: Προσφέρετε επιλογές χωρίς γλουτένη; Ισχύουν ενδυματολογικοί κανόνες; Επιτρέπονται σκύλοι στον εξωτερικό χώρο; Κοντά σε: Restaurant Au Mirage Enr Κοντινά αξιοθέατα με τη μεγαλύτερη βαθμολογία 35 Κριτικές Domaine Forget\n11 Κριτικές Galerie d'art Au P'tit Bonheur\n19 Κριτικές Musée de Charlevoix\nΑναζήτηση όλων των αξιοθέατων Κοντινά εστιατόρια με τη μεγαλύτερη βαθμολογία 217 Κριτικές Chez Truchon Bistro Auberge\n236 Κριτικές Restaurant Allegro\n157 Κριτικές Cafe Chez-Nous


«Νίκη μέσα από την ομαδικότητα» - ΠΑΤΡΙΣ\nΤΗ ΣΥΝΤΑΓΗ ΕΝΟΨΕΙ ΤΟΥ ΑΥΡΙΑΝΟΥ ΑΓΩΝΑ ΤΟΥ ΕΡΓΟΤΕΛΗ ΜΕ ΤΗ ΔΟΞΑ ΔΡ. ΕΔΩΣΕ Ο ΤΑΟΥΣΙΑΝΗΣ\nΑπό ΕΦΗΜΕΡΙΔΑ ΠΑΤΡΙΣ\t Στις Μαρ 6, 2021\nΝιώθουμε αδικημένοι από το πρώτο ματς δηλώνει ο Τσέλιος ενόψει του αυριανού αγώνα με τη Δόξα\nΤη συνταγή της νίκης στον αγώνα με τη Δόξα Δράμας έδωσε ο Γιάννης Ταουσιάνης. Ο τεχνικός του Εργοτέλη μιλώντας στο διαδικτυακό κανάλι της ομάδας επεσήμανε ότι η νίκη στο αυριανό παιχνίδι (15:00) για την 13η αγωνιστική, θα έρθει μέσα από την ομαδικότητα και μίλησε με κολακευτικά λόγια για την ποιότητα της επιθετικής γραμμής της αντιπάλου του.\nΑναλυτικά, στις δηλώσεις του ανέφερε:\n«Η καθημερινότητα μας δεν αλλάζει, με το μυαλό μας είναι ήδη στο επόμενο παιχνίδι, έχοντας ως στόχο να συνεχίσουμε την σταθερά μας καλή απόδοση και έχοντας πάντα στην σκέψη μας τα ιδιαίτερα χαρακτηριστικά του εκάστοτε αντιπάλου. Στην συγκεκριμένη περίπτωση, υπάρχει ποιότητα ποδοσφαιριστών ειδικά στην επιθετική γραμμή. Για μας το ζητούμενο είναι πάντα το ίδιο, να δημιουργούμε δηλαδή καλές προϋποθέσεις, ώστε να κερδίζουμε μέσα από το ομαδικό πνεύμα και την αγωνιστικότητα».\nΟ εκ των αρχηγών του Εργοτέλη, Γιώργος Σαρρής, είπε για το ματς:\n«Είναι ένα δύσκολο παιχνίδι, όπως όλα καθώς δεν υπάρχει κάποιο εύκολο. Εμείς θα κοιτάμε την δική μας ομάδα και να είμαστε καλά και έτσι δεν έχουμε να φοβηθούμε κανένα».\nΟ Εργοτέλης έχει αύριο την ευκαιρία να κερδίσει και πιθανόν να αποσπαστεί κι άλλο από τις ομάδες που τον ακολουθούν που έχουν δύσκολα παιχνίδια. Ο αγώνας με τους Δραμινούς δεν θα είναι εύκολος, αφού ο Εργοτέλης έχει να διαχειριστεί και την κούραση και είναι πιθανό να γίνουν και πάλι αλλαγές στην ενδεκάδα. Πέρα από το τρίποντο για να παραμείνει στην κορυφή ο Εργοτέλης θέλει να πάρει και την ρεβάνς για την προ ημερών ήττα του στην Δράμα που ήρθε άδικα, λόγω της πολύ καλής απόδοσης του Στεφανάκου.\nΣε αυτό στάθηκε και ο πρωταγωνιστής του τελευταίου αγώνα, Ηλίας Τσέλιος, που τόνισε:\n«Δεν έχει περάσει πολύ καιρός που παίξαμε με τη Δόξα. Νοιώθουμε αδικημένοι από το αποτέλεσμα που είχε έρθει στη Δράμα και θα κοιτάξουμε να πάρουμε αυτό που χάσαμε εκείνη την ημέρα».\nΤο χθεσινό πρόγραμμα ήταν χαμηλής έντασης και είχε σαν στόχο την αποφόρτιση των παικτών απ’ τα συνεχόμενα παιχνίδια.\nΈτσι, μετά την απαραίτητη προθέρμανση ακολούθησαν παιχνίδια με μπάλα, ενώ οι ποδοσφαιριστές που δεν είχαν αρκετό έως καθόλου χρόνο συμμετοχής στο ματς της Τετάρτης ολοκλήρωσαν το πρόγραμμα με τελειώματα φάσεων.\nΝέο πρόβλημα για την τεχνική ηγεσία ο τραυματισμός του Κατσούρι ο οποίος έχει μια ενόχληση στο ηβικό οστό και θα υποβληθεί σε μαγνητική. Ατομική προπόνηση ακολούθησαν οι Ντουμάνης, Κόλα και Κουατένγκ. Και οι τέσσερις θα είναι απόντες.\nΓια σήμερα έχει προγραμματιστεί εκ νέου πρωινή προπόνηση, η οποία θα είναι και η τελευταία πριν το Κυριακάτικο παιχνίδι και μετά το τέλος της ο κ. Ταουσιάνης θα επιλέξει τους παίκτες που θα έχει στην διάθεση του.


Ζητάμε απο τους πολίτες μια καθαρή νίκη - Μιλτιάδης Βαρβιτσιώτης\nΖητάμε απο τους πολίτες μια καθαρή νίκη\nΗμερομηνία 21 Απριλίου 2019, 13:58 Ανανεώθηκε 16 Ιουνίου 2022, 01:57\nΠρο ημερών ο πρωθυπουργός προεξόφλησε πως οι Ευρωεκλογές θα είναι ντέρμπι. Κατ εσάς ποιος είναι ο πήχης της Νέας Δημοκρατίας, ώστε το εκλογικό αποτέλεσμα να σηματοδοτήσει επίσπευση των ευρύτερων πολιτικών εξελίξεων;\nΗ Νέα Δημοκρατία ζητά από τους πολίτες την καθαρή νίκη. Ζητά το αποτέλεσμα εκείνο που θα παγιώσει το αίτημα της κοινωνίας για πολιτική αλλαγή. Ο κύριος Τσίπρας μπορεί να εισέρχεται στο στίβο των ευρωεκλογών ευαγγελιζόμενος «ντέρμπι», το μόνο σίγουρο, όμως, είναι ότι θα τερματίσει ουραγός της εμπιστοσύνης και της ψήφου των πολιτών. Είναι σαφές ότι οι ευρωεκλογές αυτές σηματοδοτούν ένα πράγμα: Την αρχή του τέλους της περιόδου Συριζα, που τόσο πολύ έβλαψε τον τόπο.\nΘα εφαρμόσει αυριανή κυβέρνηση του κόμματος σας τη μείωση του αφορολογήτου; Εάν όχι πως θα επιτύχετε και μείωση των φορολογικών συντελεστών και κατάργηση του μέτρου της μείωσης του αφορολογήτου, όπως έχει δεσμευθεί ο Κυριάκος Μητσοτάκης;\nΧαμηλοί φόροι δε σημαίνει και χαμηλά έσοδα. Το αντίθετο, θα σας έλεγα. Το πρόσφατο παράδειγμα της Κυβέρνησης Σαμαρά με τη μείωση του ΦΠΑ στην εστίαση από 23% σε 13% είναι ενδεικτικό: Όχι μόνο δε μείωσε, αλλά, αντιθέτως, τόνωσε τα ετήσια δημόσια έσοδα κατά 300.000 ευρώ. Και αυτή είναι η μεγάλη διαφορά της φιλοσοφίας μας με τον ΣΥΡΙΖΑ: Εμείς πιστεύουμε πως αν μειώσεις τους φόρους και τις ασφαλιστικές εισφορές δε «χάνει» ούτε ο πολίτης, ούτε και το κράτος! Σήμερα, μετά από τέσσερα χρόνια ΣΥΡΙΖΑ, βλέπουμε την Ελλάδα και τους φτωχούς να έχουν γίνει φτωχότεροι και την φοροδιαφυγή «πλουσιότερη». Ας είμαστε ξεκάθαροι, λοιπόν: Η μείωση του αφορολόγητου είναι ένα μέτρο που φέρει την υπογραφή Τσίπρα. Ο ΣΥΡΙΖΑ το προκάλεσε με την πολιτική που ακολούθησε, ο ΣΥΡΙΖΑ το συμφώνησε με τους εταίρους μας, ο Σύριζα το ψήφισε. Και η Κυβέρνηση της Νέας Δημοκρατίας θα είναι αυτή που δε θα το εφαρμόσει.\nΠαρά τη σφοδρή αντίδραση του κόμματος σας στη Συμφωνία των Πρεσπών, έχετε δεσμευθεί ως κόμμα ότι θα τη σεβαστείτε, επιχειρώντας να αμβλύνετε τις αρνητικές συνέπειες της, όπου αυτό είναι δυνατόν. Δεν είναι λίγο οξύμωρο;\nΤο ζήτημα του Μακεδονικού έκλεισε με μια μεγάλη ήττα της ελληνικής πλευράς. Και είναι σαφές ότι στην διεθνή διπλωματία και το διεθνές δίκαιο οι υπογραφές δημιουργούν πάντοτε τετελεσμένα. Με απλά λόγια, ό,τι κυρώνεται δεν ακυρώνεται.\nΩς Νέα Δημοκρατία, όμως, λέμε και κάτι άλλο: Ότι η διαδικασία ένταξης των Σκοπίων στην Ε.Ε δεν σχετίζεται με τη συμφωνία των Πρεσπών. Ο ίδιος ο Κυριάκος Μητσοτάκης έχει δηλώσει ξεκάθαρα πως η Ελλάδα, με εκείνο Πρωθυπουργό, θα διατηρήσει στο ακέραιο όλα τα δικαιώματα που απορρέουν από την ιδιότητα του κράτους μέλους της Ε.Ε. Δηλαδή, το δικαίωμα να διαπραγματεύεται και να ανοίγει ή να κλείνει κάθε επιμέρους κεφάλαιο της προενταξιακής διαδικασίας. Σε καμία περίπτωση, επομένως, δε απεμπολούμε το δικαίωμά μας να βάλουμε βέτο στη διαδικασία ένταξης των Σκοπίων στην Ευρωπαϊκή οικογένεια. Και σε καμία περίπτωση, επίσης, δεν ερμηνεύουμε τις αμφισημίες της συμφωνίας με τρόπο που «βολεύει» εκείνους που υπαγόρευσαν τη σύνταξή της.\nΠού έγκειται ακριβώς η σκευωρία σε ό,τι αφορά στο σκάνδαλο της Novartis; Μήπως αξιοποιείτε την υπόθεση Πετσίτη, ώστε να αποπροσανατολίσετε την προσοχή της κοινής γνώμης από τις δικές σας ευθύνες σε υποθέσεις, όπως η Novartis;\nΞεκινώ από το προφανές: Άλλο το σκάνδαλο, άλλο η σκανδαλολογία. Στην πρώτη περίπτωση έχουμε να κάνουμε με πρόσωπα που προκαλούν όντως την κοινή γνώμη και αντιβαίνουν τον νόμο. Στη δεύτερη, πάλι, έχουμε να κάνουμε με υποθέσεις που αποτελούν το «πάτημα» που αναζητούν ορισμένοι για να πλήξουν υπολήψεις και να δημιουργήσουν πολιτικό ζήτημα εκ του μηδενός. Το κατασκευασμένο «σκάνδαλο Novartis», ανήκει σε δεύτερη κατηγορία. Γιατί, εδώ και δύο χρόνια, δεν έχει βρεθεί τίποτα και σε κανέναν τραπεζικό λογαριασμό, κανενός πολιτικού προσώπου.\nΗ υπόθεση Πετσίτη, από την άλλη, ανήκει στην πρώτη κατηγορία. Αυτή των σκανδάλων. Γιατί περιλαμβάνει αδικαιολόγητο πλουτισμό και, γιατί, φαίνεται να σχηματίζει «υπόγειες διαδρομές διαπλοκής» που ξεκινούν από τα «υπόγεια» του Μαξίμου. Και όλα αυτά, βέβαια, ελέγχονται από το μικροσκόπιο των αρχών. Για αυτό και σήμερα, αν δείτε, όλα τα στελέχη της ΝΔ υπερασπιζόμαστε σθεναρά την αθωότητα όσων προσπαθούν να εμπλέξουν «οι εισαγγελείς της Κουμουνδούρου» στην υπόθεση Novartis. Στην περίπτωση Πετσίτη, αντιθέτως, παρακολουθώ μετά λύπης μου όλα τα στελέχη του ΣΥΡΙΖΑ να «παρελαύνουν» στις τηλεοράσεις και να «αδειάζουν» τον πάλαι ποτέ σύντροφό τους, τον οποίο ξαφνικά δε θυμούνται!\nΈχετε ασκήσει σφοδρή κριτική στην κυβέρνηση για τους χειρισμούς της στο Προσφυγικό. Ποιές οι διαφορές μεταξύ της ΝΔ και του ΣΥΡΙΖΑ στην μεταναστευτική πολιτική της χώρας;\nΚαι, για να γίνει αυτό χρειάζεται, τρίτον, να επιταχυνθούν όλες οι διαδικασίες διαχωρισμού μεταξύ τους, ενέργεια στην οποία η Κυβέρνηση αρνείται να προχωρήσει. Θα σας πω χαρακτηριστικά ότι, σύμφωνα με πρόσφατο δημοσίευμα της Die Welt, το 2018 μόνο 322 άτομα -δηλαδή μόλις το 1% όσον μπήκαν στην Ελλάδα- επέστρεψαν και πάλι την Τουρκία!\nΚαι, βέβαια, τέταρτον, στέκομαι ιδιαίτερα στο ζήτημα της διαφάνειας στην αξιοποίησης των χρημάτων της Ευρωπαϊκής Ένωσης. Είναι καιρός να μπει ένα τέλος στη διεθνή «κατρακύλα» της αξιοπιστίας της χώρας μας γύρω από αυτό το ζήτημα, με τελευταίο συμβάν το πρόσφατο ψήφισμα του Συμβουλίου της Ευρώπης, με το οποίο ζητείται ευθέως ο έλεγχος για το πού πήγαν τα 1,6 δις. ευρώ που έχουν διατεθεί στη χώρα μας\nTags βαρβιτσιώτης, ΕΘΝΟΣ ΤΗΣ ΚΥΡΙΑΚΗΣ


Οι καλυτερες και οι χειροτερες εμφανισεις του Met Gala 2016 ! – alittlebitofteablog🐾\nΟι καλυτερες και οι χειροτερες εμφανισεις του Met Gala 2016 !\n4 Μαΐου 2016 13 Ιουνίου 2016\nΤο βράδυ της Δευτέρας που μας πέρασε (2 Μαϊου) έλαβε χώρα το ετήσιο «Met Gala» στο «Metropolitan Museum of Arts». Αποτελεί μία γιορτή της μόδας…θα το χαρακτήριζα ως τα Όσκαρ της μόδας. Κάθε χρόνο έχει ένα συγκεκριμένο θέμα βάσει του οποίου ντύνονται και οι celebrities. Υπάρχει από το 1971 και από το 2001 γίνεται σχεδόν κάθε Μάιο και η λίστα του περιλαμβάνει 650-700 άτομα. Χωρίζεται στο «Cocktail Hour», όπου οι διάσημοι καλεσμένοι εμφανίζονται και φωτιγραφίζονται στο κόκκινο χαλί, και στο «Formal Dinner», όπου διασκεδάζουν με εμφανίσεις κάποιων entertainers.\nΦέτος το θέμα του γκαλά ήταν: «Manus x Machina: Fashion In An Age Of Technology» και όπως ήταν φυσικό διάσημοι ηθοποιοί, τραγουδιστές και μοντέλα έκαναν την εμφάνισή τους με φουτουριστικά και fashion forward σύνολα. Κάποια από αυτά ήταν τόσο εντυπωσιακά και άξια σεβασμού ενώ κάποια άλλα κατέληξαν να διακωμωδηθούν και να κάνουν το γύρω του κόσμου ως τα πιο κακόγουστα. Πάντως αυτό που πρέπει να θυμάσαι είναι πως στο συγκεκριμένο γκαλά ανέκαθεν κυριαρχούσαν οι μεγαλοπρεπείς εμφανίσεις και τα πολύ ιδιαίτερα και παράξενα αξεσουάρ.\nΠολλές ήταν αυτές που τίμησαν την εκδήλωση και πήραν διθυραμβικά σχόλια για τις εμφανίσεις τους, παρακάτω όμως θα δεις αυτές που ξεχώρισα ως οι πιο καλοντυμένες όλων.\n1. Robot look\nΔεν ήταν λίγες αυτές που διάλεξαν το ασημί χρώμα για το σύνολό τους. Σίγουρα το πιο φουτουριστικό χρώμα που θυμίζει ρομπότ.\nΗ Taylor Swift με Louis Vuitton\nΗ Kylie Jenner με Balmain\nΗ Kim Kardashian με Balmain\nΗ Cindy Crawford με Balmain\n2. Gold Goddess\nΤο χρυσό είναι το χρώμα που επιλέγουν οι διάσημες για διάφορες επίσημες περιστάσεις και εκδηλώσεις. Στο συγκεκριμένο γκαλά το χρυσό έκανε και πάλι την εμφάνισή του και με πολύ θετικά αποτελέσματα.\nΗ Amber Heard με Ralph Lauren\nΗ Beyonce’ με Givenchy\nΗ Nina Dobrev με Marchesa\nΗ Rachel McAdams με Valentino Haute Couture\n3. Girly Louis Vuitton\nΦέτος ο οίκος Louis Vuitton επέλεξε για το γκαλά πιο κοριτσίστικα και «καθημερινά» σύνολα με ιδιαίτερα φορεματάκια συνδυασμένα είτε με εντυπωσιακά μποτάκια έιτε με ψηλοτάκουνα.\nΗ Jennifer Connoley με Louis Vuitton\nΗ Miranda Kerr με Louis Vuitton\nΗ Selena Gomez με Louis Vuitton\n4. Haute Couture Gowns\nΑπό το «Met Gala» δε θα μπορούσαν να λείπουν και τα φορέματα υψηλής ραπτικής. Εντυπωσιακές, μοναδικές και με τεράστιες ουρές.\nΗ Bella Hadid με Givenchy\nΗ Blake Lively με Burberry\nΗ Emma Watson με Calvin Klein\nΗ Katy Perry με Prada\nΗ Kate Hudson με Atelier Versace\nΗ Zoe Saldana με Dolce & Gabbana\nΗ Zoe Deutch με Doce & Gabbana\n5. The different ones\nΕδώ θα δεις τις δύο εμφανίσεις που ξεχώρισα ως τις πιο διαφορετικές από όλες τις υπόλοιπες όσο αφορά τα χρώματα και το στυλ. Ήταν και οι δύο πολύ ιδιαίτερες και μοναδικές.\nΗ Kendall Jenner με Versace\nΗ Nicole Kidman με Alexander McQueen\nΚάποιες από τις διάσημες που βρέθηκαν στο γκαλά δεν παρέλειψαν να ντύσουν ακόμη και τα άκρα των χεριών τους με φουτουριστικές δημιουργίες. Η Allison Williams, η Gigi Hadid και η Kate Hudson έκαναν ακόμη και τα νύχια τους να ξεχωρίζουν καθώς εννοείται πως και αυτά με τη σειρά τους ολοκληρώνουν το σύνολο.\nThe Fashion Clowns\nΚαι ενώ έχεις σίγουρα μαγευτεί από τις τοπ εμφανίσεις ήρθε η ώρα να τρομάξεις αλλά και να γελάσεις με κάποια από τα χειρότερα (για να μην πω τα χειρότερα) σύνολα του γκαλά. Προσωπικά αναρωτήθηκα με κάποιες από τις επιλογές που έκαναν οι διάσημες που υποτίθεται πως έχουν μία ολόκληρη ομάδα που τους ετοιμάζει. Δες λίγο αναλυτικότερα τις χειρότερες εξ αυτών παρακάτω.\nΗ Chloe Sevigny με Simone Rocha\nΗ Diane Von Furstenberg με DVF\nΗ Lady Gaga με Versace\nΤο ζευγάρι Gigi Hadid και Zayn Malik με Tommy Hilfiger\nΗ Lorde με Valentino\nΗ Madonna με Givenchy\nΗ Nicki Minaj με Moschino\nΗ Sarah Jessica Parker με Monse\nΗ Solange Knowles με David La Porte\nΣτο πάρτυ που ακολούθησε μετά από το γκαλά κάποιες διάσημες διατήρησαν τις ίδιες εμφανίσεις ενώ άλλες επέλεξαν κάτι διαφορετικό. Παρακάτω θα δεις μερικές από τις διάσημες που χαρακτηρίστηκαν ως οι πιο καλοντυμένες του πάρτυ.\nΟι αδερφές Solange Knowles και Beyonce’\nΗ Cindy Crawford\nΗ Kate Hudson\nΑυτά είδαμε στο φετινό γκαλά του «Metropolitan Museum of Arts» και φυσικά αναμένουμε το θέμα του επόμενου event και τις εμφανίσεις των σταρ.\nΜέχρι τότε περιμένω τη γνώμη και το σχόλιό σου από κάτω…\nPosted in: Hollywood Events | Tagged: 2016, Fashion !, fashion forward, gold, hollywood, στυλ, τασεις, καλοκαιρι, μοδα, manus x machina, may 2016, met gala, silver, style, summer, trend, trends\nΤα απόλυτα καλοκαιρινά tattoos\nΠρωτοτυπα και μοναδικα δωρα για τη Γιορτη της μητερας !


Σήμερα μαγειρεύουμε: Κυκλαδίτικη Ρεβιθάδα στον φούρνο – Androsportal\nΣήμερα μαγειρεύουμε: Κυκλαδίτικη Ρεβιθάδα στον φούρνο\nΑυτή είναι μια από τις πλέον διάσημες συνταγές των Κυκλάδων με την διαφορά ότι εκεί η ρεβιθάδα -η οποία μαγειρεύεται σε ειδικό πήλινο σκεύος- μπαίνει σε φούρνο με ξύλα και σιγομαγειρεύεται όλο το βράδυ. Στην συγκεκριμένη συνταγή που σας δίνω, η ρεβιθάδα γίνεται στον ηλεκτρικό φούρνο και την αφήνετε να ψηθεί τουλάχιστον για 3.30 ώρες.. είναι πανεύκολη και πολύ νόστιμη.\nΜουλιάζουμε τα ρεβίθια στο νερό απο το βράδυ. την επόμενη μέρα πετάμε το νερό τους και τα ξεπλένουμε.\nΠροθερμαίνουμε τον φούρνο στους 180 βαθμούς. Σε ένα πυρίμαχο σκεύος -με καπάκι- βάζουμε τα ρεβίθια, στριμώχνουμε και την δάφνη μαζί με τις σκελίδες του σκόρδου μέσα στα ρεβύθια και αρχίζουμε και στρώνουμε από πάνω τις ροδέλες των κρεμμυδιών και στην συνέχεια τις ροδέλες ντομάτας.\nΡίχνουμε ένα κουτάλι της σούπας αλάτι, το κύμινο και το πιπέρι. Περιχύνουμε με το λάδι και συμπληρώνουμε βραστό νερό έως ότου καλυφθούν τα ρεβίθια και όχι τα κρεμμύδια και οι ντομάτες. (Το νερό θα «στείλει» το λάδι και τα καρυκεύματα κάτω στα ρεβίθια)\nΚλείνουμε με το καπάκι το σκεύος και αφήνουμε να ψηθούν στους 180 βαθμούς για 3 ώρες και 30 λεπτά. Σβήνουμε τον φούρνο και αφήνουμε μέσα το φαγητό για τουλάχιστον άλλο ένα μισάωρο.\nTip! Αν σας περισσέψουν ρεβίθια από αυτή τη συνταγή για την επόμενη μέρα μπορείτε να τα βάλετε στο μούλτι με λίγο ταχίνι, αρκετό λεμόνι και επιπλέον κύμινο και να φτιάξετε κάτι σαν χουμους.. αφού βγάλετε τον πολτό από το μούλτι προσθέστε και λίγο γιαούρτι, ανακατέψτε και καλή όρεξη!\nΠροηγούμενο: Επίθεση του Μ. Ρέντσι στην Ε.Ε.\nΕπόμενο: Αν μπορείτε να διαβάσετε αυτό το μήνυμα δε σημαίνει πως είστε ένα ισχυρό μυαλό


Ανατολική Ακτή Αττικής Νέα - Anatoliki Akti Attikis News: Κατρακύλα κατά 1 δισ. ευρώ στον τζίρο των εκπτώσεων - «Ψυχορραγεί» η αγορά\nΚατρακύλα κατά 1 δισ. ευρώ στον τζίρο των εκπτώσεων - «Ψυχορραγεί» η αγορά\nΟι τιμές στις φετινές χειμερινές εκπτώσεις έπεσαν αλλά...δεν δελέασαν τους καταναλωτές... Αρνητικό ρεκόρ επταετίας στις φετινές χειμερινές εκπτώσεις σύμφωνα με την ΕΣΕΕ.\nΣε αντίθεση με άλλες χρονιές, όπου οι τελευταίες εβδομάδες των εκπτώσεων είναι οι καλύτερες, φέτος πιο επικερδείς για τις λιανεμπορικές επιχειρήσεις αποδείχθηκαν οι πρώτες εβδομάδες των εκπτώσεων και συγκεκριμένα η περίοδος από τις 12 Ιανουαρίου έως τις 31 Ιανουαρίου (από την έναρξη των εκπτώσεων δηλαδή έως και μία εβδομάδα μετά τις εθνικές εκλογές της 25ης Ιανουαρίου).\nΗ λιγότερο αποδοτική περίοδος ήταν αυτή από τις 16 Φεβρουαρίου έως το τέλος των εκπτώσεων, προφανώς λόγω της αστάθειας που προκάλεσαν οι διαπραγματεύσεις με τους δανειστές.


E F E N P R E S S - ΗΛΕΚΤΡΟΝΙΚΗ ΕΦΗΜΕΡΙΔΑ: Της... τρελής στο τελευταίο ντιμπέιτ: Τράμπ: «Είσαι κακιά γυναίκα - Θα συνεργαστώ με Πούτιν» - Χίλαρι: «Είσαι μισογύνης και προδότης» (φωτό)\nΤης... τρελής στο τελευταίο ντιμπέιτ: Τράμπ: «Είσαι κακιά γυναίκα - Θα συνεργαστώ με Πούτιν» - Χίλαρι: «Είσαι μισογύνης και προδότης» (φωτό)\nΟΛΑ ΠΛΕΟΝ ΘΑ ΚΡΙΘΟΥΝ ΣΤΙΣ ΚΑΛΠΕΣ\nΟλοκληρώθηκε πρίν λίγο το τρίτο, τελευταίο και καθοριστικό για πολλούς ντιμπέιτ μεταξύ των δύο υποψηφίων για την προεδρία των ΗΠΑ, Χίλαρι Κλίντον και Ντόναλντ Τραμπ. Η τηλεμαχία διεξήχθη στο Πανεπιστήμιο της Νεβάδα στο Λας Βέγκας, ξεκίνησε στις 4 ξημερώματα (ώρα Ελλάδας) και παρουσιαστής ήταν ο Κρις Ουάλας, γνωστός από το Fox News, ο οποίος είναι βραβευμένος με τρία Emmy.\nΤο Fox News, το πρώτο σε τηλεθέαση κανάλι στις ΗΠΑ θεωρείται το πιο συντηρητικό μέσο στην άλλη πλευρά του Ατλαντικού και βλέπει θετικά την εκλογή του Τραμπ.\nΤα θέματα που συζητήθηκαν ήταν η οικονομία, η μετανάστευση, η ανώτατη δικαιοσύνη και η εξωτερική πολιτική και οι δύο υποψήφιοι ήταν περισσότερο επιθετικοί και απότομοι από τα δύο προηγούμενα ντιμπέιτ, ακολουθώντας όμως διαφορετικές τακτικές. Ο Τραμπ χαρακτήρισε τρεις φορές την Χίλαρι «κακιά γυναίκα», ενώ η Κλίντον τον είπε «μισογύνη» και «προδότη».\nΟ Τράμπ επίσης όταν η Χίλαρι Κλίντον έθεσε το θέμα Πούτιν είπε πώς ο Ρώσος Πρόεδρος έχει πολύ πιο επιτυχημένη πολιτική απ' ότι ο Ομπάμα και ο Κλίντον, ενώ είπε ξεκάθαρα πώς θα συνεργαστεί μαζί του για την αντμετώπιση του ISIS.\nΟ Ρεπουμπλικανός υποψήφιος έριξε όλο το βάρος στο να κατηγορεί την Χίλαρι για ο,τιδήποτε μπορούσε να σκεφτεί, ενώ περισσότερες από 15 ήταν οι φορές που την διέκοψε. Αντιθέτως, σε μια από τις λίγες φορές που έκανε το ίδιο η Κλίντον, ο Τραμπ της μίλησε πολύ απότομα ζητώντας της να σταματήσει να μιλά και να μην τον διακόπτει. Η Χίλαρι από την πλευρά της προσπαθούσε να αλλάζει θέμα και να πηγαίνει τη συζήτηση εκεί που τη συνέφερε.\nΙδιαίτερη αίσθηση προκάλεσε η δήλωση του Τραμπ ότι δεν ξέρει αν θα αποδεχθεί το αποτέλεσμα των εκλογών και ότι αυτό θα το αποφασίσει εκείνη τη στιγμή, προσθέτοντας ότι οι εκλογές αυτές είναι στημένες. Στο τέλος ωστόσο συνεργάτης του είπε πώς θα το αποδεχθε'ι, αφού εκείνος θα είναι ο νικητής.\nΝα σημειωθεί ότι ο Τραμπ έχει στο πλευρό του τον γεννημένο στην Κένυα ετεροθαλή αδερφό του Μπαράκ Ομπάμα, Μαλίκ, ο οποίος έχει ταχθεί ανοιχτά υπέρ του Ρεπουμπλικάνου υποψηφίου. Από την άλλη πλευρά η Χίλαρι έχει κοντά της τον σύζυγό της Μπιλ και την κόρη τους Τσέλσι, που την ακολούθησαν στο Λας Βέγκας.\nΟι δύο πολιτικοί αντίπαλοι για ακόμη μια φορά δεν χαιρέτησαν ο ένας τον άλλον κατά την είσοδό τους. Ο Κρις Ουάλας ζήτησε από το κοινό να αποφύγουν τα χειροκροτήματα κατά τη διάρκεια του ντιμπέιτ.\nΗ πρώτη ερώτηση του δημοσιογράφου προς τους δύο υποψηφίους αφορούσε στο Ανώτατο Δικαστήριο και ποιοι θα τοποθετηθούν σε αυτό, με την Χίλαρι να τονίζει: «Το Ανώτατο Δικαστήριο θα πρέπει να εκπροσωπεί τα δικαιώματα των πολλών και των αδύναμων. Έχω μεγάλες διαφωνίες σε σχέση με τους καταλληλότερους για τις θέσεις του Ανώτατου Δικαστηρίου. Αυτοί που θέλω να διορίσω είναι οι πλέον κατάλληλοι για αυτή τη δουλειά».\nΟ Τραμπ από την πλευρά του είπε: «Είναι ιδιαίτερα σημαντικό να υπάρχουν οι κατάλληλοι σε αυτή τη θέση. Πρόσφατα ορισμένοι έκαναν αρνητικά σχόλια για μένα και αναγκάστηκαν μετά να ζητήσουν συγγνώμη. Αν εκλεγώ οι δικαστές θα πρέπει να σέβονται το Σύνταγμα και να τηρούν το πνεύμα και το γράμμα του Συντάγματος».\nΤο δεύτερο θέμα που τέθηκε και οι δύο υποψήφιοι είχαν διαφορετική άποψη ήταν το θέμα της οπλοκατοχής και της δεύτερης τροπολογίας. Η Κλίντον αφότου ξεκαθάρισε ότι σέβεται απόλυτα μια τόσο σοβαρή υπόθεση όπως η οπλοκατοχή, τάχθηκε υπέρ των μεταρρυθμίσεων, καθώς «υπάρχουν πολλά και σοβαρά παραθυράκια στο νόμο περί οπλοκατοχής». Την άποψη αυτή δεν συμμερίστηκε ο Τραμπ, ο οποίος ήταν κάθετος στο θέμα: «Η δεύτερη τροπολογία είναι σημαντική για όλους τους Αμερικανούς και θα πρέπει να παραμείνει ως έχει».\nΑκολούθησε ακόμη ένα κοινωνικό θέμα, αυτό της έκτρωσης όπου πάλι υπήρξε διαφωνία μεταξύ των δύο. Η Χίλαρι υπογράμμισε ότι μια τέτοια απόφαση θα πρέπει να βαραίνει αποκλειστικά τις γυναίκες, καθώς αφορά την υγεία τους και έχουν αυτό το δικαίωμα. Ο Τραμπ ήταν ιδιαίτερα παραστατικός, αναφέροντας ότι κανείς δεν πρέπει να μπορεί να «ξεριζώσει» ένα έμβρυο από την κοιλιά μιας γυναίακς κατά τους τελευταίους μήνες της κύησης, ενώ πρόσθεσε ότι θα προχωρήσει στον διορισμό δικαστών που θα είναι υπέρμαχοι της ζωής.\nΣτη συνέχεια η συζήτηση πέρασε στο φλέγον θέμα της μετανάστευσης. Κλίντον και Τραμπ συμφώνησαν ότι θα πρέπει να απελαύνονται παράνομοι μετανάστες, όμως η Κλίντον ανέφερε ως παράδειγμα ένα κοριτσάκι με το οποίο είχε συνομιλήσει στο παρελθόν και φοβόταν μήπως απελαθούν οι γονείς της γιατί δεν έχουν γεννηθεί στις ΗΠΑ, ενώ εκείνη που γεννήθηκε στη χώρα έχει αυτό το δικαίωμα. Με αυτή την αναφορά θέλησε να τονίσει ότι δεν θέλει να χωρίζουν οικογένειες και ότι οι μετανάστες θα πρέπει να βοηθηθούν από το κράτος και σε οι κονομικό επίπεδο, αφού πληρώνονται λιγότερο από τους υπόλοιπους.\nΟ Τραμπ αντέδρασε λέγοντας ότι ακόμη και ο Ομπάμα έχει διώξει πολλούς παράνομους από τη χώρα. Δεσμεύτηκε ότι θα χτίσει ένα μεγάλο τείχος και ότι θα ισχυροποιήσει τη συνοριοφυλακή. Με αυτό τον τρόπο θα καταπολεμήσει τα ναρκωτικά που έρχονται στη χώρα και αποτελούν το σημαντικότερο πρόβλημα στα νότια σύνορα των ΗΠΑ. «Σχετικά με τις απελάσεις, λέω ότι είτε έχουμε σύνορα, είτε όχι. Δεν μπορεί κάποιος να μπαίνει τόσο εύκολα σε μια χώρα και μετά να θέλει να γίνει πολίτης της χώρας» είπε χαρακτηριστικά.\nΓια μια ακόμη φορά επανήλθε το θέμα Πούτιν και Ρωσία με την Χίλαρι να καλεί τον αντίπαλό της να ξεκαθαρίσει αν τον γνωρίζει και αν έχει σχέσεις μαζί του, καθώς όπως είπε οι Ρώσοι έχουν χακάρει τους λογαριασμούς του κράτους και δίνουν πληροφορίες στο WikiLeaks. Ο Τραμπ επανέλαβε ότι δεν γνωρίζει προσωπικά τον Πούτιν, ούτε τον έχει συναντήσει ποτέ, αλλά άφησε ανοιχτό το ενδεχόμενο να υπάρξει συνεργασία των δύο χωρών για να πολεμήσουν το Ισλαμικό Κράτος. Έριξε βέβαια και το «καρφί» του για τους Δημοκρατικούς, υποστηρίζοντας ο Πούτιν είχε μια πολύ πιο πετυχημένη εξωτερική πολιτική από τον Ομπάμα και την Κλίντον.\nΌσον αφορά στο ζήτημα της οικονομίας, ο Τραμπ είπε ότι θα μειώσει τους εταιρικούς φόρους με παράλληλη αύξηση του ΑΕΠ, κάτι που εξόργισε την Χίλαρι. Όπως είπε, ο Τραμπ υπόσχεται ότι οι φόροι θα φτάσουν τρεις φορές κάτω, κάτι ανέφικτο, ενώ η ίδια είναι ειλικρινής, αφού δεσμεύεται ότι δεν θα ρίξει τους φόρους, αλλά δεν θα τους ανεβάσει κιόλας ούτε ένα σεντ και υπάρχει έτοιμο σχέδιο για την οικονομία που μπορεί να εξυπηρετήσει το εθνικό χρέος.\nΟ Τραμπ στη συνέχεια κατηγόρησε τον σύζυγο της Κλίντον, Μπιλ, ότι εξαιτίας της συμφωνίας για ελεύθερο εμπόριο στη Βόρεια Αμερική που υπέγραψε, οι Αμερικανοί πολίτες χάνουν τις δουλειές τους.\nΣε ερώτηση του Ουάλας για το αν θα σεβαστεί ο Τραμπ το αποτέλεσμα των εκλογών, ο Ρεπουμπλικανός υποψήφιος απέφυγε να απαντήσει τονίζοντας ότι δεν γνωρίζει την συγκεκριμένη στιγμή και ότι θα φανεί όταν μάθει το αποτέλεσμα. Κατηγόρησε τα ΜΜΕ ότι είναι διεφθαρμένα, ενώ επιτέθηκε και στην Κλίντον τονίζοντας ότι δεν θα έπρεπε να είναι υποψήφια καθώς είναι κατηγορούμενη για πολλά πράγματα, κάτι που αποδεικνύει ότι οι εκλογές είναι στημένες. Η τοποθέτηση αυτή δεν άρεσε στην Χίλαρι που αποκάλεσε ψεύτη τον Τραμπ, ενώ πρόσθεσε ότι ακόμη και σε απονομή βραβείων ΕΜΜΥ έχει αναφερθεί σε στημένο διαγωνισμό, κάτι που αποτελεί πάγια τακτική του να υποστηρίζει ότι όλα είναι στημένα.\nΕπανερχόμενοι στο θέμα της εξωτερικής πολιτικής και την κατάσταση σε Συρία-Ιράκ, η Χίλαρι ξεκαθάρισε ότι «δεν πρόκειται να στείλουμε αμερικανούς στρατιώτες στο Ιρακ. Θέλουμε να βρούμε τους ηγέτες αλλά και τους μαχητές του ISIS και να διαλύσουμε το Ισλαμικό Κράτος».\nΟ Τραμπ ήταν για ακόμη μια φορά επιθετικός κατηγορώντας την Χίλαρι ότι «είχαμε την Μοσούλη και τη χάσαμε λόγω δικών σου λαθών. Το Ιράν καταλαμβάνει το Ιράκ αυτή τη στιγμή.Το Χαλεπι είναι μια ανθρωπιστική καταστροφή. Αυτά οφείλονται στη Χίλαρι. Οι πρόσφυγες από τη Συρία είναι ο Δούρειος Ίππος του ISIS. Εδώ και τρεις μήνες ακούμε για επιχείρηση στη Μοσούλη και δεν τη βλέπουμε. Οι μαχητές του ISIS δε θα σε περιμένουν. Προετοιμάζονται. Χάσαμε το πλεονέκτημα του αιφνιδιασμού, της έκπληξης. Οι μεγάλοι στρατηγοί όπως ο Πάτον δεν λειτουργούσαν έτσι, ακολουθούσαν άλλες, περισσότερο αποτελεσματικές τακτικές».\nΚλείνοντας ο Τραμπ εξέπληξε δηλώνοντας ότι εκείνος θα φερθεί πολύ καλύτερα στις μειονότητες απ' ότι η αντίπαλός του, ενώ πρόσθεσε ότι σε περίπτωση που ψηφίσουν οι πολίτες Χίλαρι θα ζήσουν απλά μια συνέχεια της πολιτικής Ομπάμα για τέσσερα ακόμη χρόνια.\nΑναρτήθηκε από EFENPRESS στις 20.10.16


ΨΥΧΟΠΑΘΟΛΟΓΙΑ – ΤΟ ΠΡΟΣΩΠΟΚΕΝΤΡΙΚΟ ΜΟΝΤΕΛΟ ΤΗΣ ΜARGARET WARNER – Animartists\nΨΥΧΟΠΑΘΟΛΟΓΙΑ – ΤΟ ΠΡΟΣΩΠΟΚΕΝΤΡΙΚΟ ΜΟΝΤΕΛΟ ΤΗΣ ΜARGARET WARNER\nΠάνος Ροκίδης 22 Ιουνίου, 2021 ΕΑΥΤΟΣΨΥΧΟΘΕΡΑΠΕΙΑΨΥΧΟΛΟΓΙΑΨΥΧΟΛΟΓΙΑ ΚΑΙ ΥΓΕΙΑ191 views\nΣε αυτό το άρθρο θα γίνει μια προσπάθεια να παρουσιαστεί το προσωποκεντρικό μοντέλο της ψυχικής υγείας και ψυχοπαθολογίας που προτείνει η Margaret Warner. Χωρίς να παρεκκλίνει από τις βασικές αρχές της προσωποκεντρικής προσέγγισης που θεμελίωσε ο Carl Rogers, η Warner συγκρότησε ένα θεωρητικό και θεραπευτικό μοντέλο που συνδέει την ψυχοπαθολογία με τις θεμελιώδεις αρχές της προσέγγισης. Η πρότασή της βασίζεται στη θεωρία προσωπικότητας του Rogers κι έχει εφαρμογή στην αγωγή ακόμα και των πιο βαριών ψυχικών διαταραχών (Warner, 2017).\nΣτη διαμόρφωση της θεωρίας της προσωπικότητας και ανάπτυξης, ο Rogers άντλησε τις πηγές του: α) από την παρατήρηση των πελατών και των σπουδαστών του β) από τον τομέα της φαινομενολογίας, που θεωρεί ότι η ανθρώπινη ύπαρξη μπορεί να κατανοηθεί αποκλειστικά και μόνο σε σχέση με το πώς ο κάθε άνθρωπος βιώνει τον κόσμο του και γ) από τις ιδέες της ανθρωπιστικής σχολής, σύμφωνα με την οποία τα ανθρώπινα όντα έχουν τη φυσική προδιάθεση για ανάπτυξη και πραγμάτωση. Η θεωρία προσωπικότητας της προσωποκεντρικής προσέγγισης προέκυψε από/και ακολούθησε τη θεωρία θεραπείας. Συχνά ο Rogers αναφέρεται στο έργο του ως «θεωρία προσωπικότητας και θεραπείας» (Ιωσηφίδη & Ιωσηφίδης, 2002, σελ. 198).\nΑκρογωνιαίος λίθος για την προσωποκεντρική προσέγγιση αποτελεί η Τάση Πραγμάτωσης. Ο Rogers όρισε την Τάση Πραγμάτωσης ως την εγγενή προδιάθεση του οργανισμού να αναπτύξει το σύνολο των δυνατοτήτων του για την επιβίωση, την ανάπτυξη, την ενίσχυση και τη διαφοροποίησή του. Η τάση πραγμάτωσης βρίσκεται σε στενή σχέση με την Οργανισμική Διαδικασία Αξιολόγησης. Η οργανισμική διαδικασία αξιολόγησης αναφέρεται στο χαρακτηριστικό του οργανισμού να αξιολογεί θετικά τις εμπειρίες που εξυπηρετούν τον οργανισμό και συνοδεύονται από συναισθήματα ικανοποίησης. Αντίστοιχα, αξιολογεί αρνητικά τις εμπειρίες που προκαλούν δυσαρέσκεια και δε βοηθούν στην εξέλιξή του (Rogers, 1951).\nΣτα πρώτα στάδια της ζωής του το παιδί δεν ξεχωρίζει ποιο είναι το ίδιο. Aποτελεί ένα συμπαγές σύνολο στο οποίο δεν υπάρχει διαφοροποίηση ανάμεσα στο «εγώ» και στο «όχι εγώ», στο «εμένα» και στο «όχι εμένα». Καθώς μεγαλώνει, αρχίζει να αναδύεται ο Εαυτός που είναι σε θέση να ξεχωρίζει τις εμπειρίες που αφορούν το ίδιο και τις εμπειρίες που αφορούν τους άλλους.\nΜαζί όμως με τον αναδυόμενο Εαυτό, στο τοπίο μπαίνει και η ανάγκη του για Θετική Αποδοχή και αναγνώριση από τους άλλους ανθρώπους της ζωής του. Η επιθυμία του να προκαλέσει θετικό αντίκτυπο στο εμπειρικό πεδίο ενός άλλου ατόμου. Η ανάγκη να επιβραβευθεί και η συμπεριφορά του να γίνει αποδεκτή από το περιβάλλον του. Σε σπάνιες περιπτώσεις το παιδί ενδέχεται να βιώσει την άνευ όρων θετική αποδοχή για όλο το φάσμα των εμπειριών του, ακόμα για παράδειγμα και όταν είναι κακότροπο ή δύσθυμο. Στις περισσότερες όμως περιπτώσεις το περιβάλλον θέτει όρους ως προς το ποιες συμπεριφορές του θα γίνουν αποδεκτές και ποιες όχι (Rogers, 1959).\nΤο παιδί συνειδητοποιεί ότι κάποιες συμπεριφορές του προκαλούν θετικά συναισθήματα στους γύρω του, τα οποία του τα επιστρέφουν με εκδηλώσεις αγάπης, μια καλή κουβέντα ή ένα μπράβο. Κάποιες άλλες συμπεριφορές του έχουν δυσάρεστο αντίκτυπο με τις ανάλογες αντιδράσεις προς αυτό, όπως η επίπληξη ή η τιμωρία.\nΈτσι φιλτράρει τη συμπεριφορά του σύμφωνα με αυτά που γίνονται αποδεκτά από τους φροντιστές και γενικότερα τις προϋποθέσεις που θέτει το περιβάλλον και σχηματίζει τους «όρους αξίας». Σύμφωνα με τον Rogers οι όροι αξίας (conditions of worth) καταλαμβάνουν και υπερκαλύπτουν τη φυσική κι εγγενή τάση του ανθρώπινου οργανισμού να βιώνει και να διαχειρίζεται τις εμπειρίες της ζωής. Οι όροι αξίας ενδοβάλλονται από το άτομο κατά την παιδική ηλικία κι έτσι σχηματίζεται η εξωτερική εστία αξιολόγησης. Το άτομο δε βασίζεται πλέον στη δική του εσωτερική εστία αξιολόγησης για τη διαχείριση των εμπειριών και την κατεύθυνση της συμπεριφοράς του (Ιωσηφίδη & Ιωσηφίδης, 2002). Το τιμόνι της ζωής του φαίνεται να το κρατούν οι άλλοι και όχι το ίδιο. Δεν αφομοιώνει τις εμπειρίες του εντάσσοντας τες στη δομή του εαυτού του κι έτσι προκύπτει ένα χάσμα ανάμεσα στην εμπειρία και τον εαυτό, το οποίο ο Rogers ονόμασε ασυμφωνία και είναι η κύρια αιτία ανάπτυξης μορφών ψυχοπαθολογίας (Rogers, 1951).\nTO MONTEΛΟ ΤΗΣ MARGARET WARNER\nΓια τη Warner, ωστόσο, περιπτώσεις έντονης ψυχικής δυσφορίας (όπως αυτές που προκαλεί μια σεξουαλική κακοποίηση στην παιδική ηλικία, ένας σοβαρός τραυματισμός στον εγκέφαλο, η άνοια ή η σχιζοφρένεια) δεν μπορούν να εξηγηθούν αποκλειστικά και μόνο από την ενδοβολή των όρων αξίας. Και σε αυτό το σημείο προκύπτει ένα θεωρητικό δίλημμα. Η εσωτερίκευση των αξιών των σημαντικών άλλων, για να εισπραχθεί η πολυπόθητη θετική αποδοχή, αφορά έναν περιορισμένο αριθμό των πελατών.\nΗ Warner προτείνει, χωρίς να εγκαταλειφθεί η αξία της αρχικής θεωρίας του Rogers, να προστεθεί η ανάπτυξη νέων σχημάτων που να έχουν σχέση με τον τρόπο επεξεργασίας των βιωμάτων και τη συνοχή του εαυτού. Επιπρόσθετα στους όρους αξίας του Rogers (1951) και στις πυρηνικές συνθήκες της προσωποκεντρικής προσέγγισης (ενσυναισθητική κατανόηση του πελάτη, άνευ όρων θετική αποδοχή του πελάτη, συμφωνία/αυθεντικότητα του θεραπευτή) το μοντέλο της Warner δίνει έμφαση στον ιδιαίτερο τρόπο που το κάθε άτομο επεξεργάζεται τα βιώματά του. Αρχικά τα βρέφη είναι απολύτως εξαρτημένα από τους ενήλικες και στη σχέση τους με αυτούς για να διαχειριστούν τις εμπειρίες τους. Έχουν ανάγκη την υποστηρικτική παρουσία των φροντιστών τους προκειμένου να αποφευχθούν σωματικά ή ψυχικά τραύματα. Η σχέση δεσμού ανάμεσα σε παιδί και ενήλικα παρέχει το «περιβάλλον για την εξελικτική προσαρμοστικότητα» (environment for evolutionary adaptedness) που είναι τόσο σημαντική για τη φυσιολογική ανθρώπινη ανάπτυξη. H σχέση συμπεριλαμβάνει τη φυσική φροντίδα σε συνδυασμό με τις πυρηνικές συνθήκες του Rogers. Όπως οι πνεύμονες του νεογέννητου μετά τον τοκετό χρειάζονται το οξυγόνο για να λειτουργήσουν πλήρως, έτσι και τα βρέφη προσδοκούν και απαιτούν τη σταθερή και τρυφερή παρουσία ενήλικων φροντιστών για να εξελιχθούν σε πλήρως λειτουργικά άτομα. Ενήλικες και παιδιά φαίνεται να είναι γενετικά προδιατεθειμένα να συνάπτουν τέτοιες σχέσεις. Τα βρέφη όπως έχουν ανάγκη να τους πάρει αγκαλιά η μαμά τους όταν κλαίνε, έτσι ακριβώς έχουν την ανάγκη η μαμά να «κρατήσει» μια ποικιλία άγνωστων για αυτά βιωμάτων, να τους ονομάσει το βίωμα και να μετριάσει την έντασή του. Μέσα από τη σχέση τους με έναν πράο και καλοκάγαθο ενήλικα τα παιδιά σιγά σιγά αναπτύσσουν την ικανότητα να «κρατήσουν», να ονομάσουν και να μετριάσουν την ένταση και των υπόλοιπων εμπειριών στο διάβα της ζωής τους, με περισσότερο ή λιγότερο αυτόνομο τρόπο. Η ικανότητα αυτή σε συνδυασμό με την ανάπτυξη των γνωστικών ικανοτήτων τους δίνει στα παιδιά την ευκαιρία να μπορούν να κατανοούν το βίωμα και την εμπειρία των άλλων, χωρίς να χάνουν την αίσθηση του ίδιου τους του εαυτού (Warner, 2017).\nΤα άτομα ενδέχεται να αντιμετωπίσουν τη διαδικασία της επεξεργασίας των εμπειριών τους με δυσκολία όταν η βιολογική και η ψυχολογική ανάπτυξη των δυνατοτήτων τους παρακωλύεται από διάφορους παράγοντες. Η Warner, μέσα από την εμπειρία της ως προσωποκεντρική θεραπεύτρια, διέκρινε τρία είδη δύσκολων διαδικασιών επεξεργασίας των εμπειριών:\nFragile process / Εύθραυστη διαδικασία\nΤα άτομα με εύθραυστη διαδικασία έχουν στερηθεί στην παιδική τους ηλικία την ενσυναισθητική φροντίδα που είναι απαραίτητη για την ανάπτυξη των δυνατοτήτων επεξεργασίας εμπειριών. Οι πελάτες με εύθραυστη διαδικασία δυσκολεύονται να διατηρήσουν τα βιώματα στην εστία της προσοχής τους σε ένα μέτριο επίπεδο έντασης. Ως αποτέλεσμα βιώνουν πυρηνικής σημασίας εμπειρίες είτε σε εξαιρετικά υψηλή είτε σε εξαιρετικά χαμηλή ένταση. Προσωπικές εμπειρίες που είναι σημαντικές για αυτούς ή που προϋποθέτουν συναισθηματική σύνδεση αδυνατούν να τις ξεκινήσουν ή να τις σταματήσουν. Συχνά νιώθουν δυσφορία ή και ντροπή για τον τρόπο που λειτουργούν. Εξαιτίας της δυσκολίας τους να διατηρήσουν τις δικές τους εμπειρίες και να παραμείνουν σε αυτές με προσοχή και μέτρια ψυχική ένταση, δυσκολεύονται να αντιληφθούν την οπτική γωνία ενός άλλου ατόμου χωρίς να νιώσουν ότι η δική τους εμπειρία εκμηδενίζεται. Αδυνατούν να ενσυναισθανθούν. Στις προσωπικές τους σχέσεις τα άτομα με υψηλής έντασης εύθραυστη διαδικασία συχνά νιώθουν ότι παραβιάζονται και παρεξηγούνται από τους άλλους, οι οποίοι τα βλέπουν ότι είναι συνέχεια θυμωμένα χωρίς λόγο, ευέξαπτα και πεισματάρικα. Αυτό δικαιολογείται εάν σκεφτούμε ότι έχουν την ανάγκη να υπερασπιστούν την εμπειρία τους, γιατί φοβούνται ότι θα εξολοθρευθεί από τους υπόλοιπους. Ο φαύλος κύκλος συνεχίζεται με τους υπόλοιπους να θυμώνουν και να τους απορρίπτουν ενισχύοντας την πεποίθηση των ατόμων ότι υπάρχει κάτι θεμελιωδώς λάθος με το βίωμά τους. Αντιθέτως άτομα με χαμηλής έντασης εύθραυστη διαδικασία παραιτούνται από την προσπάθεια σύνδεσης ή έκφρασης των προσωπικών συμπεριφορικών τους αντιδράσεων, με αποτέλεσμα να νιώθουν ένα κενό μέσα τους. Τα άτομα σε εύθραυστη διαδικασία —και ιδιαίτερα εν μέσω μιας κρίσης— αναρωτιούνται εάν ο τρόπος που βιώνουν τον εαυτό τους είναι εντάξει. Στη θεραπεία μπορούν να βοηθηθούν μόνο με την ευαίσθητη στάση, την ενσυναισθητική εγγύτητα και την αποδοχή του θεραπευτή, από την οποία θα απουσιάζουν ερμηνείες, παρεμβάσεις, συμβουλές ή καθοδηγήσεις που θα εντείνουν την ευθραυστότητα (Warner, 2000).\nDissociated process / Αποσυνδετική διαδικασία\nΤο τελευταίο διάστημα και στην Ελλάδα, με το κίνημα του metoo, ακούσαμε αφηγήσεις ανθρώπων που όταν υπέστησαν σεξουαλική κακοποίηση, προκειμένου να προστατευθούν από την κατακλυσμικά επώδυνη εμπειρία, ένιωσαν σαν να αποσυνδέονται από τον εαυτό τους. Αρκετά θύματα σωματικής ή σεξουαλικής βίας περιγράφουν ότι βίωσαν μια εξωσωματική εμπειρία και ήταν σαν να παρατηρούσαν το τραυματικό γεγονός από ψηλά. Για άλλους —και ακριβώς επειδή η εμπειρία είναι τόσο δύσκολα να βιωθεί από τους ίδιους— επικεντρώνονται σε ένα σημείο ή αντικείμενο και είναι τέτοια η αποσύνδεση, που μοιάζει σαν να ζει την κακοποίηση κάποιος άλλος. Πολύ συχνά το επώδυνο γεγονός διαγράφεται από τη μνήμη οριστικά.\nΟι πελάτες με αυτή τη διαδικασία κατά διαστήματα βιώνουν τον εαυτό τους σαν να αποτελούνται από διαφορετικούς εαυτούς, οι οποίοι δεν έχουν καμμιά επικοινωνία μεταξύ τους και είναι ξεκομμένοι ο ένας από τον άλλον. Το άτομο ενδέχεται να διανύσει διαστήματα μη συνειδητοποιώντας καν ποια πτυχή του κυριαρχεί. Οι πτυχές αναδεικνύονται συνήθως σε στιγμές κρίσης, εκφράζονται σαν να ήταν παρούσες από πάντα χωρίς το άτομο να έχει συνείδηση αυτών. Είναι άτομα πολυάσχολα με ζωές περιορισμένες. Σύμφωνα με την Warner άτομα με διασχιστική διαδικασία κατά την παιδική τους ηλικία βίωσαν έντονο ψυχικό τραύμα ή η σχέση δεσμού τους είχε διαρρηχθεί. Οι τραυματικές εμπειρίες και μάλιστα εν απουσία υποστηρικτικού ενήλικα ωθούν το άτομo να μεταβεί σε καταστάσεις ύπνωσης (trance-like) προκειμένου να ανταπεξέλθει στον συναισθηματικό πόνο, γιατί εάν τυχόν και αφηνόταν να τον βιώσει, φοβάται ότι θα αφανιστεί/καταστραφεί. Στην ενήλικη ζωή οι διαφορετικές πτυχές αναδύονται, όταν για διάφορους λόγους τραυματικές μνήμες απειλούν να επιστρέψουν. Κι εδώ στη θεραπευτική διαδικασία η κοντινή, διακριτική, αποδεκτική και ενσυναισθητική στάση του θεραπευτή θα τους βοηθήσει να συνδέσουν και να εντάξουν τα αποκηρυγμένα κομμάτια του εαυτού τους και να θεραπευτούν (Warner, 2005).\nPsychotic process/Ψυχωτική διαδικασία\nΆτομα με ψυχωτική διαδικασία δυσκολεύονται να δημιουργήσουν αφηγήματα των εμπειριών τους που να βγάζουν νόημα για αυτούς και το περιβάλλον τους. Διακρίνονται από έλλειψη λογικής σκέψης, κοινωνικά μη αποδεκτές συμπεριφορές, έχουν συχνά παράνοιες, παραισθήσεις, ακούνε φωνές, κ.ά. Οι αιτίες για τις ψυχωτικές διαδικασίες μπορεί να οφείλονται σε γενετικές ανωμαλίες, προγεννητικές επιπλοκές, οργανικές ασθένειες ή και ακραία αγχογόνες καταστάσεις (Warner, 2000).\nΟ Prouty υποστηρίζει ότι αυτά τα άτομα έχουν καταστροφική επαφή με τον εαυτό τους, τον κόσμο και τους άλλους και ως προσωποκεντρικός θεραπευτής ανέπτυξε έναν θεραπευτικό μοντέλο εργασίας μαζί τους που το ονόμασε Προ-Θεραπεία (Pre-Therapy). Η Pre-Therapy του Prouty απαρτίζεται από βασικές αποκρίσεις επαφής (λέξη προς λέξη, σωματικές, περιβάλλοντος, επαναληπτικές) για να μείνει η επαφή, η οποία δεν είναι δεδομένη με τα ψυχωσικά άτομα (Prouty, 2001).\nΗ ψυχολογική επαφή αποτελεί και την πρώτη από τις έξι συνθήκες του Rogers, που εάν είναι παρούσες, τότε αυτές είναι αρκετές για να προάγουν τη διαδικασία της εποικοδομητικής αλλαγής της προσωπικότητας (Rogers, 1957).\nH Warner προτείνει την Pre-Therapy στη θεραπεία με τα άτομα σε ψυχωτική διαδικασία και θεωρεί, όπως και ο Prouty, ότι οι αντανακλάσεις επαφής, αποκαθιστούν για αυτά τα άτομα την επαφή με την πραγματικότητα. Στην εύθραυστη διαδικασία, όπως αναφέρθηκε παραπάνω ο πελάτης δυσκολεύεται να μείνει με την εμπειρία του. Στην ψυχωτική διαδικασία η επιπλέον δυσκολία είναι ότι μπορεί να υπάρχουν γνωσιακές ελλείψεις και πιεσμένες γνωστικές λειτουργίες. Μέσα από την εμπειρία της η Warner είδε ότι η ενσυναίσθηση, η αποδοχή, η κοντινότητα του θεραπευτή μπορεί να βοηθήσει και α) να μετατραπούν οι παραισθήσεις και να αναδυθούν μνήμες β) ακατανόητες λέξεις και προτάσεις να αποδειχθούν ότι έχουν προσωπική σημασία και γ) οι εμπειρίες του ατόμου σε ψυχωσική διαδικασία να συνδεθούν με την πραγματικότητα και να αποκτήσουν ρεαλιστική διάσταση (Warner, 2007).\nΣύμφωνα με τη Warner οι πελάτες με δύσκολες διαδικασίες συχνά διαγιγνώσκονται ως ναρκισσιστικές προσωπικότητες ή ως μεταιχμιακές ή με πολλαπλές προσωπικότητες. Οι διαγνώσεις, αν και μπορεί να έχουν μια περιγραφική αξία, υπεραπλουστεύουν την κατάσταση και διαστρεβλώνουν την πραγματική κατάσταση του πελάτη (Warner, 2005). Η Warner επισημαίνει ότι οι πυρηνικές συνθήκες μπορεί να λειτουργήσουν θετικά και με τους πελάτες με δύσκολη διαδικασία (Warner, 2006). Στα μακροπρόθεσμα οφέλη έχει δει ότι:\nοι πελάτες μένουν συνδεδεμένοι με την εμπειρία χωρίς να αισθάνονται ότι κατακλύζονται από αυτήν\nμιλούν σε άλλους, εκτός θεραπείας χωρίς να νιώθουν ντροπή για το βίωμά τους\nμπορούν και αντιλαμβάνονται το πλαίσιο αναφοράς των άλλων και αποκτούν ενσυναίσθηση\nαποκτούν την ικανότητα να αναπτύσσουν σχέσεις στην εργασία ή στην προσωπική τους ζωή που είναι δημιουργικές κι ευχάριστες (Warner, 2000)\nΟρισμένοι θεραπευτές ωστόσο δυσκολεύονται στο έργο τους με τους δύσκολους πελάτες, ιδιαίτερα στο θέμα της ενσυναισθητικής κατανόησης. Μπορεί ακόμα και να διαστρεβλώσουν την κατανόησή τους για να τη φέρουν στα μέτρα τους και να την προσαρμόσουν, ώστε να αποκτήσει μια πιο «ομαλοποιημένη» εκδοχή σύμφωνη με τα πιστεύω τους και τις αρχές τους. Δεδομένης της ευαλωτότητας και της ντροπής που νιώθουν οι δύσκολοι πελάτες, αναφέρουν τις σημαντικές εμπειρίες τους με τρόπο έμμεσο και πολύ προσεκτικό. Εάν νιώσουν ότι δε γίνεται αποδεκτή η δυσκολία τους, πολύ πιθανό να εγκαταλείψουν την ελπίδα τους ότι θα αναπτύξουν μια αυθεντική επαφή κι έτσι να στερηθούν την ευκαιρία της επιδιορθωτικής σχέσης που αναφέρθηκε παραπάνω και που προσομοιάζει στην αυθεντική, υποστηρικτική και φροντιστική σχέση που όλοι οι άνθρωποι έχουν ανάγκη στην αρχή της ζωής τους. Στις εξαιρετικά εύθραυστες διαδικασίες η παράφραση και μόνο στις αποκρίσεις με ενσυναισθητικό ύφος, όπως οι αντανακλάσεις επαφής του Prouty, είναι αυτό που χρειάζονται για να μη νιώσουν ότι η εμπειρία τους αφανίζεται/μηδενίζεται (annihilated) (Warner, 2017).\nTέλος, δε θα πρέπει να ξεχνάμε ότι όταν οι πελάτες βρίσκονται εν μέσω μιας δύσκολης διαδικασίας υπάρχει αυξημένη πιθανότητα αυτοκτονίας, μεγάλη απόγνωση, ανικανότητα για δουλειά και λειτουργικότητα στην καθημερινότητά τους. Η Warner σημειώνει ότι για τους δυσκολεμένους πελάτες που βιώνουν εύθραυστη, αποσυνδεδεμένη ή ψυχωσική διαδικασία, η εμπειρία είναι τόσο αβάσταχτη και τόσο απειλητική για τη ζωή, όπως μια διάγνωση στο τελευταίο στάδιο ενός καρκίνου ή μια καρδιακή προσβολή (Warner, 2000).\nΙωσηφίδη, Π. & Ιωσηφίδης, Ι. (2002). Η προσωποκεντρική προσέγγιση του Carl Rogers. Στο Γ.Α.Ποταμιάνος (Ed), Θεωρίες προσωπικότητας και κλινική πρακτική. Αθήνα: Ελληνικά Γράμματα.\nProuty, G. F. (2001). The Practice of Pre-Therapy. Journal of Contemporary Psychotherapy, 31, (1), 31-40.\nWarner, M.S. (2000). Client-centered therapy at the difficult edge: Work with fragile and dissociated process. In Dave Mearns and Brian Thorne (Eds.), Person-Centred Therapy Today: New Frontiers in Theory and Practice. Thousand Oaks, USA: Sage.\nWarner, M. S. (2005). A person-centered view of human nature, wellness and psychopathology. In S. Joseph. and R.Worsley (Eds.), Person-Centred Psychopathology. UK: PCCS Books.\nWarner, M.S. (2006) Toward an integrated person-centered theory of wellness and psychopathology. Person-Centered and Experiential Psychotherapies (5)1, 4-20.\nWarner, M.S. (2007) Lukes’s process: A positive view of schizophrenic thought disorder.’ In S. Joseph and R.Worsley, (Eds.), Person-Centred Practice: Case Studies in Positive Psychology. UK: PCCS Books.\nCarl RogersWarnerΑποσυνδετική διαδικασίαΑσυµφωνίαΕαυτόςενήλικοςενσυναίσθησηεύθραυστη διαδικασίαθετική αποδοχήΌροι ΑξίαςΠΑΙΔΙπροσωποκεντρική προσέγγισησυναισθήματαψυχοθεραπείαΨυχοπαθολογίαΨυχωτική διαδικασία\nPrevious ArticleΟ ψυχοθεραπευτής Γεώργιος Φραγκάκης προσκεκλημένος στο TEDxUniWA\nNext ArticleΩΔΗ ΣΤΗ ΔΙΑΦΟΡΕΤΙΚΟΤΗΤΑ\nTempus edax rerum: χρόνος πανδαμάτωρ\nΜένη Κουτσοσίμου 4 Φεβρουαρίου, 2019\nΔημήτρης Βαγενάς 10 Ιανουαρίου, 2018


ΜΙΑ ΚΑΛΟΚΑΙΡΙΝΗ ΣΠΟΝΔΥΛΩΤΗ ΠΑΡΑΣΤΑΣΗ | Τρεις δρόμοι για το Φεγγάρι… - Εφημερίδα Ημέρα, Ζάκυνθος.\nΜΙΑ ΚΑΛΟΚΑΙΡΙΝΗ ΣΠΟΝΔΥΛΩΤΗ ΠΑΡΑΣΤΑΣΗ | Τρεις δρόμοι για το Φεγγάρι…\nΓράφει η Πηνελόπη Αβούρη\n“Όλες οι Τέχνες μπορούν να΄ χουν ΝΤΟΥΕΝΤΕ.\nΤο πεδίο όμως είναι πιο πλούσιο στη μουσική,\nστο χορό και στην ποίηση που απαγγέλλεται,\nγιατί απαιτούν για ερμηνευτή ένα σώμα ζωντανό –\nείναι μορφές που γεννιούνται και πεθαίνουν ακατάπαυστα\nκαι καθορίζονται από ένα ακριβές παρόν”\nΗ λέξη «duende» είναι η ισπανική μετάφραση των λέξεων Άγιο Πνεύμα, σηματοδοτεί όμως το πάθος που κινεί την Τέχνη και τη Ζωή, την φροϋδική ορμή του έρωτα και του θανάτου. «Το duende είναι μια δύναμη κι όχι μια λειτουργία, μια πάλη κι όχι μια αφηρημένη έννοια. Άκουσα κάποτε ένα γέρο κιθαρίστα, να λέει: “Το duende δε βρίσκεται στο λαρύγγι. Το duende ανεβαίνει απ’ τις γυμνές πατούσες των ποδιών”… Ό,τι έχει μαύρους ήχους έχει duende», σημειώνει ο Φεδερίκο Γκαρθία Λόρκα στη διάλεξη για το duende που έδωσε το φθινόπωρο του 1934 στο Μπουένος Άιρες.\nΤο ετοιμοθάνατο duende, σέρνοντας τα φτερά του τα φτιαγμένα από σκουριασμένα μαχαίρια περπατά πάνω στην σκηνή σε όλη τη διάρκεια της παράστασης Τρεις Δρόμοι για το Φεγγάρι… Μιας παράστασης στηριγμένης στα κείμενα τριών ποιητών της μεσόγειου.\nΗ νουβέλα του «γιου του χάους», Λουιτζι Πιραντελο, «Male di Luna» δημοσιεύτηκε το 1913 στη συλλογή διηγημάτων με γενικό τίτλο «Novelle per un anno» και μεταφράστηκε στα ελληνικά το 1996 από την Χρύσα Κακατσάκη. Το 1984 αποτέλεσε μια από τις πέντε ιστορίες της σπονδυλωτής ταινίας των αδελφών Ταβιάνι «Χάος».\n«Το Φεγγάρι λάμπει στον ουρανό κι εσύ λάμπεις στην γη, είσαι γυναίκα με ομορφιά που δεν την έχει καμία και λάμπεις και φωτίζεις σαν μακρινό φανάρι σαν την βαρκούλα που θαλασσοπνίγεται…».\n«Male di Luna»\nΗ παράσταση Τρεις δρόμοι για το Φεγγάρι… ξεκινά με το «Male di Luna» του Nicola Piovani, μια μελωδική ερωτική εξομολόγηση στην αιώνια Γυναίκα και στην Εκάτη την πολυπρόσωπη θεά του Φεγγαριού.\nΟ «Φεγγαροχτυπημένος» είναι ένα διήγημα λυρικού τρόμου. Μιλά για τον τρόμο μπροστά στον θεό Έρωτα και τον τρόμο που παραλύει τον ανθρώπινο νου μπροστά στη μεγαλοσύνη της Φύσης. Ένα νιόπαντρο ζευγάρι χωρικών ο Μπατά (Γιώργος Κορφιάτης) και η Σιντόρα (Αλεξάνδρα Βαλλή) στήνουν τη ζωή τους σε ένα απομονωμένο αγρόκτημα μέχρι που η αργόσυρτη καθημερινότητα τους αναστατώνεται όταν η Σιντόρα ανακαλύπτει ότι ο άντρας της κάθε πανσέληνο παθαίνει επιληπτικές κρίσεις.\nΗ σκηνοθετική εκφώνηση παραπέμπει στην αρχαία ελληνική τραγωδία: έντονη σωματοποίηση του ρόλου, χειρονομίες και τα έξοχα προσωπεία που φιλοτέχνησε ο Νίκος Σαλαμούρης.\n«Το ντουέντε», λέει ο Λόρκα, «επιδρά πάνω στο σώμα της χορεύτριας\nόπως ο άνεμος πάνω στην άμμο. Με μαγικές δυνάμεις μεταμορφώνει\nένα απλό κορίτσι σε φεγγαρόπληκτη παραλυτική,\nκάνει ένα τσακισμένο γεροζητιάνο\nπου γυρίζει τις ταβέρνες να κοκκινίζει σαν έφηβος,\nκρύβει μέσα σε μακριές πλεξίδες το άρωμα του λιμανιού τη νύχτα\nκαι κάθε στιγμή εμπνέει στα χέρια κινήσεις\nπου γέννησαν τους χορούς όλων των καιρών…»\nΤο duende, λοιπόν, συνεπήρε τον Γιώργο Κορφιάτη που, ως Μπατά έχτισε με τις ασυνάρτητες κραυγές, τις γκριμάτσες και την κίνηση του την «ζωντανή» γκροτοφσκική μάσκα του ανθρώπου που υποφέρει και του ανθρώπου που εκτίθεται. Η σκηνή στο χωράφι ξεχείλιζε από συναίσθημα, της απόλυτης μοναξιάς και απογοήτευσης πρώτα, της τρεμουλιαστής ελπίδας μετά και της κραυγαλέας ευτυχίας τέλος, αποδόθηκε με μόνο υλικό το χτύπημα της αξίνας στη διψασμένη σικελική γη, ένα χτύπημα που ηχούσε εκκωφαντικό στη φαντασία του θεατή.\nΚαι το duende κυριάρχησε την Αλεξάνδρα Βαλλή που, στην πρώτη της σκηνική παρουσία ως Σιντόρα, αναμετρήθηκε με τη συγκινησιακή βαρύτητα της μιμικής. Με τη γλώσσα της χειρονομίας και της στάσης διευκρίνισε τον χαρακτήρα της Σιντόρας, αφηγήθηκε τις σκέψεις της, εξέθεσε στο κοινό τη συνειδησιακή της κατάσταση όταν η μάνα της πρότεινε να την προστατεύει ο ξάδελφος και χαμένος εραστής Σάρος την νύχτα της πανσελήνου, με μεγαλύτερη ακρίβεια και καθαρότητα από αυτή που θα το έκανε αν χρησιμοποιούσε τη γλώσσα των λέξεων.\nΗ Όλγα Παρακευοπούλου, υποστήριξε με την σωματική κίνηση και την εκπληκτική της φωνή τον φευγαλέο ρόλο της γειτόνισσας και απέδωσε με ευρηματικότητα την συμφεροντολόγα, αποτυχημένη μάνα της Σιντόρας.\nΟ Κωνσταντής Μουζάκης, υποστήριξε τον διπλό ρόλο του Αφηγητή και του Σάρου. Ο δεινός εραστής και γελοία δειλός Σάρος που φάνηκε για άλλη μια φορά κατώτερος από τις προσδοκίες της Σιντόρας, δόθηκε από τον σκηνοθέτη – ηθοποιό με πλαστικότητα και ρυθμό στην κίνηση και τη φωνή του.\nΟ Ματωμένος Γάμος, η δεύτερη ιστορία της παράστασης, είναι βαφτισμένος στην Ανδαλουσιάνικη ατμόσφαιρα του τσιγγάνικου πάθους και των χθόνιων υπερφυσικών δυνάμεων: Γη, Αίμα, Έρωτας, Γονιμότητα, Σελήνη, Θάνατος. Σε ολόκληρο το έργο ο θάνατος πλανάται επίμονα. Ένας θάνατος ισπανικός, αλλιώτικος από τους άλλους. Εδώ ο Λόρκα γίνεται αφοριστικός, «duende είναι η αίσθηση της παρουσίας του θανάτου», κι αυτό γιατί «σε όλες τις χώρες ο θάνατος είναι τέλος. Όταν έρχεται οι κουρτίνες κλείνουν. Όχι όμως στην Ισπανία… Εκεί ο νεκρός είναι περισσότερος ζωντανός παρά οπουδήποτε αλλού στον κόσμο».\nΗ Σελήνη στο Ματωμένο Γάμο του Λόρκα και την σκηνοθετική εκφώνηση του Μουζάκη είναι ψυχρή, αναιμική, δαιμονική, κακόβουλη. Μια Σελήνη που λειτουργεί ως ψυχοπομπός. Μια σελήνη που παρακαλεί:\nΑχ, πως κρυώνω!…\nΑλλά δεν την ακούει κανείς,\nΗ Αλεξάνδρα Dužević στο ρόλο του Φεγγαριού, φώτιζε ακίνητη πάνω στα σκηνικά βουνά σε όλη τη διάρκεια της παράστασης. Στο Μονόλογο του Φεγγαριού σωματοποίησε με απειλητική πλαστικότητα και μοναδική χάρη τη σελήνη που ανατέλλει και φωτίζει σερνάμενη μέσα από τα κλαριά των δέντρων, όλα τα μυστικά που πρέπει να μείνουν κρυμμένα και όλα τα εγκληματικά στενοσόκακα.\nΤο εμπνευσμένο κινητικό mudra (συμβολική χειρονομία που γίνεται με τα χέρια ή τα δάχτυλα) της καρδιάς που συσπάται καθώς στέλνει το αίμα στα μέρη του σώματος, σηματοδότησε με την άψογη εκτέλεση του, την τρομακτική επωδό του μονολόγου της «Θέλω μονάχα μια καρδιά! Ζεστή! Το αίμα της να βάψει τα κρύα βουνά τα στήθια μου».\nΤο 1956 ο Γιάννης Ρίτσος έγραψε την πρώτη εκτενή ποιητική σύνθεση από τις δεκαεπτά που αποτελούν την Τέταρτη Διάσταση, την Σονάτα του Σεληνόφωτος, που απετέλεσε το τρίτο μέρος της παράστασης.\nΤο πρόσωπο που ενέπνευσε τα βασικά στοιχεία της ηρωίδας, ήταν σύμφωνα με τη μαρτυρία του ποιητή Δημήτρη Δούκαρη η ποιήτρια Μελισσάνθη: «Ήταν τότε που είχε πεθάνει ο σύζυγος της Μελισσάνθης και μετά από σαράντα μέρες, μέσα στο βαρύ πένθος της, μας είχε καλέσει με τη Ζωή Καρέλλη ένα βράδυ στο σπίτι της. Με τα μαύρα κρόσσια παντού τριγύρω. Με τις μαύρες γάτες που απόμειναν για συντροφιά στην ευγενική ποιήτριά μας. Είχα συγκινηθεί με το πένθος της, με την επιμονή της να μας συνοδεύσει «μέχρι πάρα κάτω». Και το «πάρα κάτω» δεν τελείωνε. Τότε πρόσεξα ένα τεράστιο φεγγάρι πάνω από την πλάτη της Μελισσάνθης. Είχαμε φτάσει πια στις σκάλες της οδού Αντωνοπούλου. Και τελικά η Μελισσάνθη επέστρεψε ολομόναχη, με την Πανσέληνο, στο σπίτι της. Την άλλη μέρα το πρωί ταραγμένος και συνεπαρμένος τα ιστορούσα όλα αυτά τα περιστατικά στον Γιάννη Ρίτσο. Και το μαγικό χέρι του ποιητή τα μετέτρεψε στη «Σονάτα του Σεληνόφωτος».\nΟι συνθέσεις που αποτέλεσαν την Τέταρτη Διάσταση έχουν παρόμοια μορφή∙ αποτελούν εξομολογητικούς μονολόγους, ηρωικών κυρίως προσώπων από την ελληνική μυθολογία, σε ένα άλλο άτομο που παραμένει βουβό. Το πρόσωπο που εξομολογείται αποτελεί ως ένα βαθμό προσωπείο του ίδιου του ποιητή, ο οποίος κάνει αισθητή την παρουσία του μόνο στις σκηνοθετικές οδηγίες που τις συνοδεύουν:\nΑνοιξιάτικο βράδυ. Μεγάλο δωμάτιο παλιού σπιτιού.\nΜια ηλικιωμένη γυναίκα, ντυμένη στα μαύρα, μιλάει σ’ ένα νέο.\nΑπ’ τα δυο παράθυρα μπαίνει ένα αμείλικτο φεγγαρόφωτο.\nΛοιπόν, η Γυναίκα με τα Μαύρα μιλάει στον Νέο.\nΕδώ η σκηνοθετική εκφώνηση του Κωνσταντή Μουζάκη έδωσε προτεραιότητα στο λόγο του ποιητή και το σώμα της ηθοποιού Όλγας Παρασκευοπούλου υποτάχτηκε στο όραμα του Ρίτσου: «Άφησέ με νάρθω μαζί σου. Τι φεγγάρι απόψε! Είναι καλό το φεγγάρι, – δε θα φαίνεται πού ασπρίσαν τα μαλλιά μου. Το φεγγάρι θα κάνει πάλι χρυσά τα μαλλιά μου. Δε θα καταλάβεις. Άφησέ με νάρθω μαζί σου».\nΗ ερμηνεία της απετέλεσε «μια βαθιά, ανθρώπινη και τρυφερή κραυγή επικοινωνίας με το Θεό μέσα απ’ τις πέντε αισθήσεις με τη βοήθεια του duende, του duende που δεν επαναλαμβάνεται ποτέ, όπως τα σχήματα της θάλασσας δεν επαναλαμβάνονται ποτέ στη θύελλα». Όπως η παλλόμενη φωνή της που κάθε φορά εφεύρισκε ένα καινούριο τρόπο να αποδώσει την επωδό «Άφησέ με νάρθω μαζί σου».\nΟ βουβός και διακριτικός Νέος του Μιχάλη Τσαούση, της απαντούσε εύστοχα με τη μουσική του σε ολόκληρο τον αγωνιώδη μονόλογο της.\nΤην επιμέλεια των διακριτικών και λειτουργικών κοστουμιών είχε η ομάδα των καλλιτεχνών ενώ την επιμέλεια της μουσικής που αποτέλεσε οργανικό μέρος της παράστασης και την διδασκαλία των τραγουδιών ο συνθέτης Μιχάλης Τσαούσης.\nΟι φωτισμοί των Άκη Ζώντου και Κωνσταντή Μουζάκη συνέβαλαν στην δημιουργία του σκηνικού ύφους αλλά και έδεσαν αρμονικά με την ατμόσφαιρα της παράστασης.\nΤα υπαινικτικά σκηνικά της παράστασης υπογράφει ο σκηνοθέτης, ο οποίος σε κάθε νέα παράσταση του ανεβαίνει ένα σκαλί… και… «Κάθε σκαλί που ανεβαίνει ένας άνθρωπος, ή όπως θα’ λεγε ο Νίτσε, ένας καλλιτέχνης, στον πύργο της τελείωσής του γίνεται ύστερα από σκληρή μάχη μ’ ένα duende. Όχι μ’ έναν άγγελο όπως έχουν πει, ούτε με μια μούσα», υποστηρίζει ο Λόρκα.


gerontakos: H Βιολογία της Γ' Γυμνασίου και τα μεταλλαγμένα\nΠαρέμβαση επιστημόνων για το βιβλίο Βιολογίας της Γ΄ Γυμνασίου\nΠαρέμβαση στο ζήτημα το οποίο έχει ανακύψει για τον τρόπο παρουσίασης του θέματος των γενετικά τροποποιημένων οργανισμών στο σχολικό βιβλίο Βιολογίας της Γ΄ Γυμνασίου έκανε η Πανελλήνια ΄Ενωση Βιοεπιστημόνων, αναφέρει Το Βήμα (24.10.2007).\n΄Οπως αναφέρεται σε ανακοίνωση της ΄Ενωσης, η συγκεκριμένη παρουσίαση θα μπορούσε να οδηγήσει τους μαθητές σε λανθασμένες εντυπώσεις καθώς δεν είναι η καλύτερη δυνατή. Υπενθυμίζεται ότι το θέμα του περιεχομένου του βιβλίου είχαν φέρει πρόσφατα στη δημοσιότητα με ανακοινώσεις τους βουλευτές του ΣΥΡΙΖΑ, θεωρώντας ότι τα γενετικά τροποποιημένα προϊόντα προβάλλονταν ως μια ιδιαίτερα θετική εξέλιξη.\nΗ Πανελλήνια ΄Ενωση σημειώνει ότι 'στο συγκεκριμένο κεφάλαιο (σελ. 124) αναφέρονται αποκλειστικά οι ωφέλειες από τις καλλιέργειες αντίστοιχων προϊόντων, ενώ δεν αναφέρεται κανένας πιθανός κίνδυνος από τη χρήση τους'. Ωστόσο, στη συνέχεια προσθέτει: 'Βέβαια, στην αμέσως επόμενη υποενότητα, υπάρχει αντίστοιχης έκτασης προβληματισμός για τις επιδράσεις των οργανισμών αυτών στο περιβάλλον στο οποίο ελευθερώνονται, όπως επίσης στις επόμενες σελίδες των ερωτήσεων και δραστηριοτήτων υπάρχουν εργασίες στις οποίες οι μαθητές ερευνούν το θέμα αξιοποιώντας πολλαπλές πηγές πληροφόρησης'.\nστις Οκτωβρίου 25, 2007